ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 120.27 కోట్ల డోసులను అందించారు.
(రికవరీ రేటు 98.33% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 9,868 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,77,830 కు పెరిగింది.
గత 24 గంటల్లో 10,549 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,10,133.
మొత్తం కేసుల్లో క్రియాశీల కేసులు 1% కంటే తక్కువగా, 0.32% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 53 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 12 రోజులుగా 1% కన్నా తక్కువగా ఉంది.
ఇప్పటివరకు 63.71 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ఇప్పటిదాకా కోటీ 82 లక్షల పరీక్షలు
ప్రతి పదిలక్షలకూ 13,181 కి పెరుగుదల
21 రాష్ట్రాలూ కేంద్రపాలిత ప్రాంతాల్లో 10శాతానికి దిగువన పాజిటివ్ లు
కోవిడ్ నివారణ, చికిత్స విషయంలో కేంద్ర రాష్ట్ర ప్రభుత్వాలు ఉమ్మడిగా తదేక దృష్టితో తీసుకుంటున్న చర్యలు, దేశవ్యాప్తంగా పరీక్షల సంఖ్య పెంపు ద్వారా తొలిదశలోనే కేసుల గుర్తింపు, పాజిటివ్ కేసులను ఐసొలేషన్ లో ఉంచటం లాంటి చర్యల కారణంగా సానుకూల ఫలితాలు వస్తున్నాయి. భారత వైద్య పరిశోధనామండలి చర్యలకారణంగా పరీక్షల విస్తృతి పెరగటం కూడా అందుకు తోడయింది.
గడిచిన 24 గంటల్లో 4,46,642 శాంపిల్స్ పరీక్షించారు. వారం వారం సగటు పరీక్షల సంఖ్య గణనీయంగా పెరుగుతూ వస్తోంది. జులై మొదటి వారంలో 2.4 లక్షలు ఉండగా ఆఖరి వారానికల్లా అవి 4.68 లక్షలు పైబడ్డాయి.
దేశవ్యాప్తంగా పరీక్షల సంఖ్య పెరగటంలో కీలకమైన పాత్ర పోషించింది పెరుగుతున్న లాబ్ ల నెట్ వర్క్ అన్నది నిజం. నేటివరకూ దేశంలో ఉన్న లాబ్ ల సంఖ్య 1321 కాగా అందులో ప్రభుత్వ ఆధ్వర్యంలో 907 , ప్రైవేట్ ఆధ్వర్యంలో 414 ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 676 
ట్రూ నాట్ ఆధారిత పరీక్షల లాబ్స్ : 541 
సిబినాట్ ఆధారిత పరీక్షల లాబ్స్: 104 
పరీక్షల మౌలిక వసతులు పెరగటం వలన జులై 1 నాటికి మొత్తం పరీక్షలు 88 లక్షలు ఉండగా జులై 30 నాటికి ఆ సంఖ్య కోటీ 82 లక్షలకు చేరింది.
అందుకు అనుగుణంగానే ప్రతి పది లక్షలకు జరిపిన పరీక్షలు 13,181 కి పెరిగాయి.
" పరీక్షించు, ఆనవాలు పట్టు, చికిత్స చెయ్యి " అనే కేంద్ర ప్రభుత్వ వ్యూహానికి అనుగుణంగా దేశంలో పరీక్షల సంఖ్య పెంపు కారణంగా పాజిటివ్ కేసుల సంఖ్య తగ్గింది. ప్రస్తుతం 21 రాష్ట్రాలు, కేంద్రపాలితప్రాంతాలతో పాజిటివ్ కేసుల శాతం 10% కంటే తక్కువగా నమోదవుతూ వస్తోంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
జపాన్ పూర్వ ప్రధాని శ్రీ ఆబే శింజోమీద దాడి జరిగినందుకు ప్రగాఢ దు:ఖాన్ని వ్యక్తం చేసిన ప్రధాన మంత్రి
జపాన్ పూర్వ ప్రధాని శ్రీ ఆబే శింజో మీద దాడి జరిగిందని తెలిసి ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘నా ప్రియ మిత్రుడు శ్రీ ఆబే శింజో మీద దాడి జరిగిందని తెలిసి తీవ్రంగా దు:ఖించాను. మా ఆలోచనలు మరియు ప్రార్థనలు ఆయన తోను, ఆయన కుటుంబం తోను మరియు జపాన్ ప్రజల తోను పెనవేసుకొని ఉన్నాయి.’’ అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
రాష్ట్రాలు/కేంద్ర పాలిత ప్రాంతాల ద్వారా అమలు లోకి తీసుకురావడం కోసం మాడల్ టెనెన్సీ యాక్టు కు ఆమోదం తెలిపిన మంత్రిమండలి
ఇంటి ని కిరాయి కి ఇవ్వడానికి గాని, లేదా ఇంటి ని కిరాయికి తీసుకోవడానికి గాని సంబంధించిన మాడల్ టెనెన్సీ యాక్టు ను జారీ చేయడాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. దీని ని అన్ని రాష్ట్రాల కోసం, అన్ని కేంద్ర పాలిత ప్రాంతాల కోసం జారీ చేయడం జరుగుతోంది; దీనితో అవి ఇప్పటికే అమలు లో ఉన్నటువంటి అద్దె సంబంధి చట్టాల లో తమ లెక్క ప్రకారం తాజా శాసనాన్ని చేయడం గానిమో, లేదా ప్రస్తుత చట్టాల లో సవరణ కు గాని వీలు ఏర్పడుతుంది.
దీని ద్వారా దేశ వ్యాప్తం గా ఇళ్ల ను అద్దె కు ఇచ్చే విషయం లో చట్ట రూపాన్ని పక్కా గా రూపొందించడం లో తోడ్పాటు లభిస్తుంది; అదే జరిగితే సమగ్ర వృద్ధి కి మార్గం సుగమం అవుతుంది.
దేశం లో ఇల్లు- కిరాయిదారు ల పరంగా ఓ హుషారైనటువంటి, నిలకడతనం కలిగివుండేటటువంటి, అన్ని వర్గాల ను కలుపుకు పోయేటటువంటి కిరాయి ఇళ్ల నిర్మాణ విపణి ని సృజించడం అనేది మాడల్ టెనెన్సీ యాక్టు ఉద్దేశం గా ఉంది. దీని తో అన్ని ఆదాయ సమూహాల వారి కోసం అద్దె ఇళ్లు అందుబాటు లోకి రాగలవు; నిరాశ్రయులయ్యే సమస్య కు సమాధానం దొరుకుతుంది. మాడల్ టెనెన్సీ యాక్టు ద్వారా ఇంటి ని బాడుగ కు ఇచ్చే ప్రక్రియ మెల్ల మెల్లగా లాంఛన ప్రాయమైన విపణి లా మార్చి దానికి సంస్థాగత రూపాన్ని ఇవ్వడం జరుగుతుంది.
మాడల్ టెనెన్సీ యాక్టు తో ఖాళీ గా మిగిలివున్నటువంటి ఇళ్ల ను అద్దె కు ఇచ్చేందుకు వీలు కలుగుతుంది. దీని ద్వారా అద్దె ఇళ్ల బజారు ను వ్యాపారం రూపం లో అభివృద్ధి పర్చడం లో ప్రయివేటు భాగస్వామ్యం పెరుగుతుందని, భారీ గా ఉన్నటువంటి ఇళ్ల కొరత సమస్య ను పరిష్కరించవచ్చన్న ఆశ లు రేకెత్తుతున్నాయి.
ప్రధాన మంత్రి కార్యాలయం
దక్షిణ ఆఫ్రికాఅధ్యక్షుని తో సంభాషించిన ప్రధాన మంత్రి శ్రీ నరేంద్ర మోదీ
భారతదేశం మరియు దక్షిణ ఆఫ్రికా ల మధ్య దౌత్య సంబంధాలు ఏర్పడి 30 సంవత్సరాలు అయిన సందర్భం లో నేతలు ఇద్దరూ ద్వైపాక్షిక సహకారం లో ప్రగతి ని గురించి స్పష్టం చేశారు
బ్రిక్స్ శిఖర సమ్మేళనం కోసం కొనసాగుతున్న సన్నాహాల ను గురించి ప్రధాన మంత్రి కి వివరించిన అధ్యక్షుడు శ్రీ రామఫోసా
బ్రిక్స్ శిఖర సమ్మేళనం లో పాలుపంచుకోవడం కోసం జోహాన్స్ బర్గ్ కు వెళ్లడం కోసం ఎదురుచూస్తున్న ప్రధాన మంత్రి
జి20 కి భారతదేశం యొక్క అధ్యక్షత కు అధ్యక్షుడు శ్రీ రామఫోసా తన పూర్తి సమర్థన ను తెలియ జేశారు
దక్షిణ ఆఫ్రికా గణతంత్రం అధ్యక్షుడు శ్రేష్ఠుడు శ్రీ మాటెమేలా సిరిల్ రామఫోసా తో ప్రధాన మంత్రి శ్రీ నరేంద్ర మోదీ ఈ రోజు న టెలిఫొన్ లో మాట్లాడారు.
ద్వైపాక్షిక సహకారం లో పురరోగతి ని గురించి ఇరువురు నేత లు సకారాత్మకమైన రీతి లో మదింపు చేశారు. ఉభయ దేశాల మధ్య దౌత్య సంబంధాలు ఏర్పడి 2023 వ సంవత్సరానికి ముప్ఫయ్ ఏళ్లు అయిన అంశం కూడా ఈ సందర్బం లో ప్రస్తావన కు వచ్చింది.
దక్షిణ ఆఫ్రికా ఆతిథేయి గా వ్యవహరిస్తున్న బ్రిక్స్ శిఖర సమ్మేళనం ఈ సంవత్సరం లో ఆగస్టు 22వ తేదీ మొదలుకొని 24వ తేదీ వరకు జరుగనుందని, ఆ సమావేశాల కు తరలి రండి అంటూ ప్రధాన మంత్రి ని అధ్యక్షుడు శ్రీ రామఫోసా ఆహ్వానించి, ఆ సమ్మేళనానికి సంబంధించినటువంటి సన్నాహాల ను గురించి ప్రధాన మంత్రి కి వివరించారు. ప్రధాన మంత్రి ఆ ఆహ్వానాన్ని స్వీకరించారు. సదరు శిఖర సమ్మేళనం లో పాలుపంచుకోవడం కోసం జోహాన్స్ బర్గ్ ను సందర్శించాలని తాను ఉత్సాహం తో ఉన్నానని ప్రధాన మంత్రి అన్నారు.
పరస్పర హితం ముడిపడివున్నటువంటి అనేక ప్రాంతీయ అంశాల మరియు ప్రపంచ అంశాల పట్ల వారు వారి వారి ఆలోచనల ను ఒకరి కి మరొకరు తెలియజేసుకొన్నారు.
జి-20 కి ప్రస్తుతం అధ్యక్ష హోదా లో భారతదేశం చేపడుతున్న కార్యక్రమాల కు అధ్యక్షుడు శ్రీ రామఫోసా తన పూర్తి సమర్థన ను వ్యక్తం చేశారు. జి-20 శిఖర సమ్మేళనం లో పాలుపంచుకొనేందుకు భారతదేశాన్ని సందర్శించాలని తాను ఆశపడుతున్నట్లు ఆయన పేర్కొన్నారు.
ఒకరితో మరొకరు పరస్పరం సంప్రదింపుల ను కొనసాగించేందుకు అంగీకారాన్ని తెలియజేశారు.
ప్రధాన మంత్రి కార్యాలయం
కశ్మీర్ యొక్క సంపన్న సంస్కృతి ని, కళల ను మరియు హస్తకళల ను కళ్ళకుకట్టే ‘‘వితస్తా–కశ్మీర్ మహోత్సవం’ను ప్రశంసించిన ప్రధాన మంత్రి
కశ్మీర్ యొక్క సంపన్నమైనటువంటి సంస్కృతి ని, కళల ను మరియు హస్తకళల ను కళ్ళకు కట్టే ‘‘వితస్తా-కశ్మీర్ మహోత్సవం’ ను ప్రధాన మంత్రి శ్రీ నరేంద్ర మోదీ ప్రశంసించారు.
కశ్మీర్ యొక్క సంపన్నమైన కళల ను, సంస్కృతి ని, సాహిత్యాన్ని, హస్తకళల ను మరియు వంటకాల ను యావత్తు దేశం లో ప్రదర్శించడం కోసం ‘వితస్తా’ కార్యక్రమాన్ని నిర్వహించడం జరిగింది.
చెన్నై లో మొదలై శ్రీనగర్ లో ముగించిన పలు కార్యక్రమాలు యువత లో కశ్మీరీ సంస్కృతి ని గురించి తెలుసుకోవాలనే ఆసక్తి మరియు ఉత్సాహాన్ని రేకెత్తించాయి. కశ్మీర్ సంస్కృతి ని సామాన్య ప్రజల చెంత కు చేర్చడం కోసం కార్యశాలలు, కళల కు సంబంధించిన శిబిరాలు, చర్చాసభ లు, హస్తకళల ప్రదర్శన లు వంటి వివిధ కార్యక్రమాల ను ఏర్పాటు చేయడం జరిగింది. కశ్మీర్ సంస్కృతి ని అవగాహన చేసుకోవడం కోసం ప్రజలు వీటి లో పాలుపంచుకొన్నారు.
వితస్తా కార్యక్రమాన్ని గురించి అమృత్ మహోత్సవ్ చేసిన కొన్ని ట్వీట్ లకు ప్రధాన మంత్రి సమాధానాన్ని ఇస్తూ,
‘‘ఈ అద్భుత ప్రయాస కు గాను అనేకానేక అభినందన లు. ఎన్నో సంవత్సరాల తరువాత, ‘‘వితస్తా- కశ్మీర్ మహోత్సవం’’ దేశవ్యాప్తం గా ప్రజానీకాని కి ఆ రాష్ట్రం యొక్క సమృద్ధ సంస్కృతి మరియు వారసత్వం ల గురించి తెలుసుకొనే అవకాశాన్ని కల్పించింది. దానితో పాటు, ఈ కార్యక్రమాన్ని నిర్వహించడం దేశవాసుల ను ఒక సూత్రం లో చేర్చేటటువంటి ఒక పెద్ద కార్యక్రమం కూడాను అని చెప్పాలి.’’ అని ఒక ట్వీట్ లో పేర్కొన్నారు.
సమాచార, ప్రసార మంత్రిత్వ శాఖ
ప్రయాణీకుల దేశీయ విమాన సర్వీసులపై ఏ నిర్ణయం తీసుకోలేదు.
దేశీయ లేదా ప్రయాణీకుల విమాన సర్వీసుల పునరుద్ధరణపై ఇంతవరకు ఏ నిర్ణయం తీసుకోలేదని కేంద్ర ప్రభుత్వం స్పష్టం చేసింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020 -21 ఖరీఫ్ మార్కెటింగ్ కాలంలో లక్ష్యాల మేరకు సాగుతున్న కనీస మద్దతు ధరకు పంటల సేకరణ
ప్రస్తుత 2020-21 ఖరీఫ్ పంటకాలంలో ఖరీఫ్ పంటలను ప్రభుత్వం గత సీజన్ లలో మాదిరిగానే అమలులో ఉన్న కనీస మద్దతు ధర పథకాల కింద కొనుగోలు చేస్తున్నది
రైతుల నుంచి వరిని కొనుగోలు చేసే కార్యక్రమం రాస్త్రాలు, కేంద్ర పాలిత ప్రాంతాలలో లక్ష్యాల మేరకు చురుగ్గా సాగుతున్నది .ప్రస్తుత ఖరీఫ్ 2020-21 సీజన్లో 2020 అక్టోబర్ 26 వ తేదీనాటికి పంజాబ్, హర్యానా , ఉత్తరప్రదేశ్ , తమిళనాడు, ఉత్తరా ఖండ్ , చండీఘర్, జమ్మూ కాశ్మీర్, కేరళ మరియు గుజరాత్ రాష్ట్రాలలో రైతుల నుంచి 159.55 లక్షల మిలియన్ టన్నులకు పైగా వరిని కొనుగోలు చేయడం జరిగింది. గత ఏడాది ఇదే సమయానికి రైతుల నుంచి 134.52 లక్షల మిలియన్ టన్నుల వరిని కొనుగోలు చేశారు. గత ఏడాదితో పోల్చే చూస్తే ఈ ఏడాది సేకరణ ఇంతవరకు 18.61% పెరిగింది. ఈ సీజన్లో ఇంతవరకు సేకరించిన మొత్తం 159.55 లక్షల మిలియన్ టన్నుల వరిలో 67.57 శాతం అంటే 107.81 లక్షల మిలియన్ టన్నులను ఒక్క పంజాబ్ రాష్ట్రంలోనే కొనుగోలు చేయడం జరిగింది. మెట్రిక్ టన్నుకు 18880 రూపాయలను చెల్లిస్తూ ఇంతవరకు 30123.73 73 కోట్ల రూపాయల విలువ చేసే వరిని 13.64 లక్షల మంది రైతులకు ప్రయోజనం కలిగించడం జరిగింది.
ఇంతే కాకుండా రాష్ట్రాల నుంచి అందిన ప్రతిపాదనల మేరకు రైతుల నుంచి 45.10 లక్షల మిలియన్ టన్నుల పప్పు ధాన్యాలు, నూనె గింజలను కనీస మద్దతు ధర పధకం  కింద కొనుగోలు చేయడానికి తమిళనాడు,కర్ణాటక,మహారాష్ట్ర, తెలంగాణా, హర్యానా, గుజరాత్, ఒడిశా, ఉత్తరప్రదేశ్ , రాజస్థాన్ మరియు ఆంధ్రప్రదేశ్ రాష్ట్రాలకు అనుమతి ఇవ్వడం జరిగింది. దీనితోపాటు 1.23 లక్షల మిలియన్ టన్నుల ఎండు కొబ్బరిని రైతుల నుంచి కొనుగోలు చేయడానికి ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు అనుమతులు జారీ అయ్యాయి.
ప్రతిపాదనలు అందిన వెంటనే ఇతర రాష్ట్రాలు కేంద్ర పాలిత ప్రాంతాలకు కనీస ధర మద్దతు పధకం కింద పప్పు ధాన్యాలు,నూనె గింజలు, ఎండు కొబ్బరిని సేకరించడానికి అనుమతి మంజూరు చేయడం జరుగుతుంది. దీనివల్ల 2020 -21 ఖరీఫ్ పంట కాలంలో నిర్ణీత గ్రేడ్ కలిగిన ఈ పంటలను నమోదు చేసుకున్నరైతుల నుంచి ఆయా రాష్ట్రాలలో కనీస మద్దతు ధర కన్నా మార్కెట్ ధర తగ్గినప్పుడు కేంద్రం నియమించే నోడల్ ఏజెన్సీల ద్వారా రాష్ట్రాలు నియమించే సేకరణ ఏజెన్సీలు కనీస మద్దతు ధరకు నేరుగా సేకరించడానికి అవకాశం కలుగుతుంది.
2020 అక్టోబర్ 26 వ తేదీ వరకు ప్రభుత్వం తన నోడల్ ఏజెన్సీల ద్వారా తమిళనాడు,మహారాష్ట్ర మరియు హర్యానా రాష్ట్రాలలో 10.08 కోట్ల రూపాయల విలువ చేసే 1543.11 మిలియన్ టన్నుల సెనగలు , మినుములు, వేరుశెనగ గింజలను సేకరించింది. దీనివల్ల 1247 మంది రైతులు లబ్ది పొందారు. ఇదేవిధంగా కర్నాటక మరియు తమళనాడులలో 3961 మంది రైతులకు ప్రయోజనం కలిగిస్తూ వారినుంచి 52.40 కోట్ల రూపాయల విలువ చేసే 5089 మిలియన్ టన్నుల ఎండు కొబ్బరిని సేకరించడం జరిగింది. కొబ్బరి, మినుములు ఎక్కువగా సాగవుతున్న రాష్ట్రాలలో కనీస మద్దతు ధరల కంటే మార్కెట్ ధరలు ఎక్కువగా ఉన్నాయి. సంబంధిత రాష్ట్రాలు/ కేంద్ర పాలిత ప్రాంతాలు ఖరారు చేసే తేదీ నుంచి ఖరీఫ్ పప్పు ధాన్యాలు నూనె గింజలు మార్కెట్టుకు రావడం ప్రారంభించిన తరువాత సేకరణ కార్యక్రమం ప్రారంభం అవుతుంది.
2020 -21 ఖరీఫ్ పంట కాలంలో పత్తిగింజల సేకరణ సజావుగా సాగుతున్నది అక్టోబర్ 26 వ తేదీకి కనీస మద్దతు ధర పథకం కింద117675 లక్షల రూపాయల విలువ చేసే 398683 బేళ్ల పత్తిని 76512 మంది రైతులకు ప్రయోజనం కలిగిస్తూ సేకరించడం జరిగింది.
ప్రధాన మంత్రి కార్యాలయం
రేపు 'ఐఐటీ -2020 గ్లోబల్ సమ్మిట్'లో ప్రసంగించనున్న ప్రధాన మంత్రి
రేపు  పాన్ఐఐటీ యుఎస్ఏ నిర్వహించనున్న'ఐఐటీ -2020 గ్లోబల్ సమ్మిట్'లో ప్రధాని శ్రీ నరేంద్ర మోడీ కీలకోపన్యాసం చేయనున్నారు. రేపు రాత్రి 09:30 గంటలకు ప్రధాని ప్రసంగం ఉంటుంది. ఈ సంవత్సరం ‘ది ఫ్యూచర్ ఈజ్ నౌ’ అనే ఇతివృత్తంతో ఈ సమ్మిట్ జరుగుతోంది. ప్రపంచ ఆర్థిక వ్యవస్థ, సాంకేతికత, ఆవిష్కరణ, ఆరోగ్యం, నివాస పరిరక్షణ, సార్వత్రిక విద్య వంటి అంశాలపై ఈ సదస్సు దృష్టి సారించనుంది. పాన్ఐఐటీ అనేది సంస్థ 20 సంవత్సరాల కంటే ఎక్కువ సంవత్సరాల కిందట ప్రారంభించబడిన సంస్థ. 2003 నుండి ఈ సంస్థ ప్రతి యేటా ఈ సమావేశాన్ని నిర్వహిస్తోంది. పరిశ్రమ, విద్య మరియు ప్రభుత్వంతో సహా వివిధ రంగాలకు చెందిన వక్తలను ఈ సంస్థ ఆహ్వానిస్తోంది. పాన్ఐఐటీ యుఎస్ఏ సంస్థను వివిధ ఐఐటీలకు చెందిన పూర్వ విద్యార్థులకు చెందిన ఆల్-వాలంటీర్ బృందం నిర్వహిస్తోంది.
యువజన వ్యవహారాలు, క్రీడల మంత్రిత్వ శాఖ
శిక్షణా స్థావరానికి తిరిగి వచ్చే అథ్లెట్ల శిక్షణకు ఆటంకం కలగకుండా ఉండటానికి సాయ్ చురుకైన చర్యలు తీసుకుంటోంది
ఒలింపిక్ గేమ్స్ బౌండ్ అథ్లెట్ల శిక్షణకు ఆటంకం కలగకుండా ఉండటానికి వివిధ పోటీల నుండి కేంద్రాలకు తిరిగి వచ్చేవారికి స్పోర్ట్స్ అథారిటీ ఆఫ్ ఇండియా క్వారంటైన్ నిబంధనలను సవరించింది.
సెప్టెంబర్ 11 మరియు డిసెంబర్ 3, 2020 న జారీ చేసిన ప్రామాణిక ఆపరేటింగ్ విధానాల పాక్షిక సవరణలో జాతీయ శిబిరాలకు తిరిగి వచ్చే క్రీడాకారులు మరియు సాయ్ శిక్షణా కేంద్రాలలో ఇతర శిక్షణల భద్రత విషయంలో రాజీ పడకుండా శిక్షణను కొనసాగించగలవని సాయ్ నిర్ధారించింది. అథ్లెట్లు తమ శిక్షణా కార్యక్రమాలను కొనసాగించగలిగేలా ఈ చర్యను ప్రవేశపెట్టినట్లు సాయ్ ఒక ప్రకటనలో తెలిపింది. క్రీడాకారులు తన శిక్షణా దినచర్యను తిరిగి ప్రారంభించగలుగుతారు. అయితే క్రీడాకారులు వారి ఆర్టీ-పీసీఆర్ టెస్ట్ ఫలితాలు వచ్చేవరకూ మొదటి ఇతర ఆటగాళ్లకు దూరంగా ఏడు రోజులు బయోబబుల్ లో ఉంటారు.
టోక్యో ఒలింపిక్ క్రీడలకు ఆరు నెలలు మిగిలి ఉండటంతో దేశీయ మరియు అంతర్జాతీయ పోటీలు పునఃప్రారంభమవుతున్నాయి. దీంతో అథ్లెట్లు ఒలింపిక్ క్రీడలకు అర్హత పొందడానికి లేదా పోటీ నైపుణ్యాన్ని పెంపొందించుకోవడానికి వివిధ విభాగాలలో పోటీపడటం ప్రారంభిస్తారు. అయితే వారు పోటీ నుండి తిరిగి వచ్చిన ప్రతిసారీ ఏడు రోజుల పాటు క్వారంటైన్లో ఉండమని చెప్పడం వారి శిక్షణా కార్యక్రమంపై ప్రతికూల ప్రభావం చూపుతుంది.
వివిధ పోటీల నుండి తిరిగి వచ్చిన అథ్లెట్లను ఏడు రోజుల పాటు ప్రత్యేక హాస్టల్ సముదాయం లేదా హాస్టల్స్లో ఉంచాలని ఆయా శిక్షాణా కేంద్రాల అధిపతులకు సాయ్ తెలిపింది. వారి ఆర్టీపీసీఆర్ పరీక్షల్లో నెగిటివ్ ఫలితం వచ్చేవరకూ బయో బబుల్లో ఉన్న ఆటగాళ్లతో వారు కలవకూడదని చెప్పింది.
అన్ని సాయ్ కేంద్రాల అధిపతులు మరియు కోచ్లు సరైన షెడ్యూల్ను రూపొందించాలని ఆదేశాలు జారీ చేశారు. తద్వారా పోటీ నుండి తిరిగి వచ్చే క్రీడాకారులు ఆట, వ్యాయామం మరియు స్పోర్ట్స్ సైన్స్ సదుపాయాలను శిక్షణ యొక్క కొనసాగింపును నిర్ధారించడానికి ఉపయోగించుకోవచ్చు. ఈ క్రమంలో సంబంధిత కేంద్రాలలో ఉన్న ఆ అథ్లెట్ల భద్రతలో రాజీ పడకూడదు.
అదేవిధంగా, పోటీల నుండి తిరిగి వచ్చే అథ్లెట్లకు వారి ఆర్టీ-పిసిఆర్ పరీక్ష నివేదిక అందుబాటులోకి వచ్చే వరకు ప్రత్యేక భోజన ఏర్పాట్లు చేయాలని అన్ని కేంద్రాలకు సూచించారు. ప్రత్యేక భోజన ప్రదేశాన్ని ఏర్పాటు చేయడం సాధ్యం కాని ప్రదేశాలలో శిబిరంలో ఉండిపోయిన వారితో అలాంటి వ్యక్తులు కలవడాన్ని నివారించడానికి వారు ఒక వివరణాత్మక షెడ్యూల్ రూపొందిస్తారు.
గిరిజన వ్యవహారాల మంత్రిత్వ శాఖ
’ఇంటి నుంచి పని’ చేయడానికి మార్గం చూపిస్తున్న ట్రైఫెడ్ వన్ ధన్ ఇండియా బృందం
గిరిజన మంత్రిత్వ శాఖ వారి ఆధ్వర్యంలోని ట్రైఫెడ్ అనే సంస్థలో దేశంలోని 27 రాష్ట్రాల్లో పనిచేసే సుమారు 500 మంది అధికారులు ఇంటి నుండి పనిచేస్తూనే ఒకరికొకరు అనుంధానమై బలీమైన ప్రభావాన్ని చూపుతున్నారు. వారి వారి కంప్యూటర్ల ద్వారా ఇంటి నుండి పనిచేస్తూ సత్ప్రమాణాలను నెలకొల్పుతూ మంచి ఫలితాలను సాధిస్తున్నారు.
అన్ని అడ్డంకులను అధిగమిస్తూ గిరిజన వ్యాపార పారిశ్రామికవేత్తలకు సాంకేంతికతలో శిక్షణను అందించడానికి 16 ఐఐటిలు మరియు ఐఐఎంల పరిధిలో ’ది టెక్ ఫర్ ట్రైబల్స్’ అనే ఆన్లైన్ కార్యక్రమాన్ని 19 మార్చి 2020న ప్రారంభమైంది. ఈ పథకం దేశవ్యాప్తంగా గిరిజన గ్రామాల్లో నివసిస్తున్న సుమారు 3.5 లక్షల గిరిజన వ్యాపార పారిశ్రామికవేత్తలను ప్రపంచంలోని ఉత్తమ సంస్థలకు అనుసంధానం చేస్తుంది.
27 మార్చి 2020న 27 రాష్ట్రాల్లోని బృందాలు 50 లక్షల గిరిజనులకు భవిష్యత్తులో సమాచారాన్ని అందించడం కోసం జిఐఎస్ ఆధారిత ట్రైఫెడ్ వన్ ధన్ వెబ్సైట్ ఆన్లైన్లో ప్రారంభించబడింది. ట్రైఫెడ్ రోజుకు కనీసం రెండు బృంద సమావేశాలను ఏర్పరచి సభ్యుల ఉన్నతికి తోడ్పడటంలో ప్రధానపాత్ర వహిస్తున్నాయి. గత సంవత్సరం ఫిబ్రవరి 29తో పోలిస్తే సుమారు 1.50 లక్షల గిరిజన పారిశ్రామికులు, వివిధ వృత్తుల వారికి జీవనాధారాన్ని కల్పించడంలో ఇప్పటికే 30% వృద్ధిని సాధించిందని ట్రైబ్స్ ఇండియా తెలిపింది. కాగా ప్రస్తుతం కొనసాగుతున్న లాక్డౌన్ వారికి అవరోధం కాలేదు.
ఫిబ్రవరి 29 నాటికి దేశంలోని 22 రాష్ట్రాల్లో 1205 వన్ ధన్ కేంద్రాలను ట్రైఫెడ్ ఏర్పాటు చేయడంతోపాటు 3 లక్షల 70 వేల మంది గిరిజనుల్లో పారిశ్రామిక వ్యాపార దక్షతను ప్రోత్సహింస్తున్నది. ఇప్పటి వరకు ఏర్పాటు చేసిన కేంద్రాలు నిర్దేశించుకున్న లక్ష్యమైన 600 కేంద్రాల ఏర్పాటుకు రెట్టింపు. ఇపుడు ఈ కేంద్రాలు గిరిజనుల అంకుర సంస్థలను ప్రోత్సహించడంలో, నాణ్యతను మెరుగుపరచడంలో మరియు మంచి ఫలితాలను సాధించడంలో వారిని ఏకీకరణ దిశగా ప్రయత్నిస్తున్నది.
27 న గిరిజన పారిశ్రామిక వర్గాలు వారి వారి పని వివరాలు తెలుపుటకు వెబ్ వేదిక ద్వారా అనుసంధానం చేయబడి వన్ ధన్ ఇండియా బృందాన్ని సంప్రదించాయి. ప్రస్తుత క్లిష్ట సమయంలో గిరిజనుల అమ్మకాలు తగ్గిపోతున్నందున ఆందోళనలో ఉన్న గిరిజనుల కోసం నిధిని మంజూరు చేయమని భారత ప్రభుత్వానికి ఇక ప్రతిపాదన తయారు చేయడుతున్నది.
దేశానికి సామాజిక ప్రయోజనం కలిగించే సందేశాలను తయారు చేసి వాటిని ప్రభావవంతంగా తెలపడంలో ట్రైఫెడ్ సామాజిక మీడియా బృందం మరియు ట్రైబ్స్కామ్ సంయుక్తంగా నిరంతరం పనిచేస్తూనే ఉన్నాయి. మూడు రోజుల్లోనే 2.5 మిలియన్ల ప్రజలను ఈ సందేశాలు చేరుకున్నాయి.
అలాగే ఈ సమయాన్ని 10,000 గిరిజన ఉత్పత్తులను ట్రైబ్స్ ఇండియా ఇ కామర్స్ పోర్టల్ ద్వారా ప్రచారంచేయుటకు, వెబ్ పోర్టల్ పున:ప్రారంభించుట మరియు మెరుగు పరచుటకు ఉపయోగించుకుంటున్నది ట్రైబ్స్ ఇండియా. తమ కార్యక్రమాన్ని ముందుకు తీసుకువెళ్ళుటకు రు.105 కోట్లు మరియు రు.17 కోట్ల నిధులను అందించిన గిరిజన వ్యవహారాల మంత్రిత్వ శాఖ మరియు ఎంఎస్ఎంఇ వారికి కృతజ్ఞతాపూర్వకంగా ఉన్నారు. కాగా అవసరంలో ఉన్న గిరిజన వృత్తుల వారికి ఆహారం అందించడాని కోసం ట్రైఫెడ్ బృందం త్వరలో ఒక పోర్టల్ ఏర్పాటు చేసే విషయం ప్రతిపాదనలో ఉంది.
(Visitor Counter : 83
రక్షణ మంత్రిత్వ శాఖ
స్ర్కీనింగ్, ఐసొలేషన్, క్వారంటైన్ కోసం రెండు బెడ్ల టెంట్లు తయారుచేసిన ఒఎఫ్ బి;
అరుణాచల్ ప్రదేశ్ కు 50 టెంట్ల సరఫరా
కరోనా వైరస్ పై  పోరాటంలో ఆర్డినెన్స్ ఫ్యాక్టరీ బోర్డు  చురుకైన పాత్ర పోషిస్తోంది. కరోనా మహమ్మారిపై పోరాటంలో వారం రోజుల కాలంగా ఒఎఫ్ బి చేస్తున్న అవిశ్రాంత కృషికి సంబంధించిన వివరాలు...
రెండు బెడ్ల టెంట్లు
స్ర్కీనింగ్, ఐసొలేషన్, క్వారంటైన్ వసతులు, వైద్యపరికరాలతో కూడిన రెండు బెడ్ల టెంట్లతో కూడిన ఐసొలేషన్ వార్డుల తయారీ అత్యంత చవుకైన పరిష్కారంగా ఒఎఫ్ బి ముందుకు తెచ్చింది. మెడికల్ ఎమర్జెన్సీ, మెడికల్ స్క్రీనింగ్, హాస్పిటల్ చికిత్స, క్వారంటైన్ వసతులకు ఈ ప్రత్యేక టెంట్ల ఎంతో ఉపయోగకరంగా ఉంటాయి. 9.55 చదరపు మీటర్ల విస్తీర్ణం గల ఈ మాస్క్ లను వాటర్ ప్రూఫ్ ఫ్యాబ్రిక్, తేదీక పాటి స్టీల్, అల్యూమినియం అల్లాయ్ తో తయారుచేశారు.
ఏ ప్రాంతంలో అయినా, ఎలాంటి కష్టమైన ప్రదేశాల్లో అయినా అతి తక్కువ సమయంలో ఈ టెంట్లు ఏర్పాటు చేసి సాంప్రదాయిక అస్పత్రులకు భిన్నంగా అదనపు వైద్య వసతులు కల్పించవచ్చు. కాన్పూర్ లోని ఆర్డినెన్స్ పరికరాల ఫ్యాక్టరీ వీటిని తయారుచేసింది. అరుణాచల్ ప్రదేశ్ ప్రభుత్వానికి ఇప్పటికే అలాంటివి 50 టెంట్లు సరఫరా చేశారు.
హ్యాండ్ శానిటైజర్లు, ఫేస్ మాస్క్ లు
ఒఎఫ్ బికి అనుబంధ విభాగం అయిన డెహ్రాడూన్ లోని ఆప్టో ఎలక్ర్టానిక్ ఫ్యాక్టరీ 2020 ఏప్రిల్ 6వ తేదీన ఉత్తరాఖండ్ గవర్నర్ కు 2500 బాటిళ్ల  హ్యాండ్ శానిటైజర్లు, 1000 ఫేస్ మాస్క్ లు విరాళంగా అందించింది.
అలాగే ఒఎఫ్ బి అనుబంధ విభాగం అయిన అరువంకడులోని కార్డైట్ ఫ్యాక్టరీ తమిళనాడులోని నీలగిరి జిల్లా పోలీసు అధికారులకు 2020 ఏప్రిల్ 8వ తేదీన 100 లీటర్ల శానిటైజర్లు అందచేసింది.
పూణేలోని హై ఎక్స్ ప్లోజివ్స్ ఫ్యాక్టరీ  2020 ఏప్రిల్ 9వ తేదీన బెల్గావిలోని హెచ్ఎల్ఎల్ కు తొలి బ్యాచ్ గా 2500 లీటర్ల శానిటైజర్ పంపింది.
ఫ్యూమిగేషన్ చాంబర్
నాగపూర్ లోని అంబాఝరి ఆర్డినెన్స్ ఫ్యాక్టరీ శానిటైజేషన్ అవసరాల కోసం ఒక ఫ్యూమిగేషన్ చాంబర్ తయారుచేసింది. ఎక్కడకు కావాలంటే అక్కడకు తేలిగ్గా తరలించుకుపోగల వెసులుబాటు దానికి ఉంది. ఒఫాజ్ హాస్పిటల్ ప్రధాన ప్రవేశ ద్వారం వద్ద దాన్ని ఏర్పాటు చేశారు.
హ్యాండ్ వాషింగ్ వ్యవస్థ
దేశీయంగా అభివృద్ధి చేసిన, పెడల్ పై ఏ ప్రాంతానికైనా తొక్కుకుంటూ తీసుకుపోగల, సోప్ డిస్పెన్సర్ కూడా అందుబాటులో ఉండే హ్యాండ్ వాషింగ్ వ్యవస్థను డెహ్రాడూన్ లోని ఆర్డినెన్స్ ఫ్యాక్టరీ 2020 ఏప్రిల్ 7వ తేదీన పోలీసు అధికారులకు అందచేసింది.
పూణెలోని దెహూ రోడ్ లో ఉన్న ఆర్డినెన్స్ ఫ్యాక్టరీ 2020 ఏప్రిల్ 6వ తేదీన కార్మికులకు ఆహార కిట్లు పంపిణీ చేసింది.
(Visitor Counter : 217
ప్రధాన మంత్రి కార్యాలయం
శ్రీ మన్నథు పద్మనాభన్ జీ వర్థంతి సందర్భం లో ఆయన కు నమస్సులు అర్పించిన ప్రధాన మంత్రి
శ్రీ మన్నథు పద్మనాభన్ జీ వర్థంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు.
‘‘శ్రీ మన్నథు పద్మనాభన్ జీ కి ఆయన వర్థంతి నాడు ఇవే నమస్సులు. సామాజిక సంక్షేమం కోసం, యువత కు సాధికారిత కల్పన కోసం ఆయన దీర్ఘ కాలం పాటు అందించిన తోడ్పాటు ను మనం స్మరించుకొందాం. ఆయన గొప్ప భావాలు ఎంతో మందికి ప్రేరణ ను అందిస్తూ వస్తున్నాయి’’ అని ఒక ట్వీట్ లో ప్రధాన మంత్రి పేర్కొన్నారు.
పౌర విమానయాన మంత్రిత్వ శాఖ
'లైఫ్లైన్ ఉడాన్' కింద 443 విమానాల ద్వారా వైద్య సామగ్రి తరలింపు
ఎయిర్ ఇండియా, అలయన్స్ ఎయిర్, ఐఏఎఫ్, ప్రైవేటు క్యారియర్ల ద్వారా తరలింపు
భారత్-తూర్పు ఆసియా మధ్య కార్గో ఎయిర్ బ్రిడ్జి ఏర్పాటు
‘లైఫ్లైన్ ఉడాన్’ కింద, ఎయిర్ ఇండియా, అలయన్స్ ఎయిర్, ఐఏఎఫ్ సహా ప్రైవేట్ క్యారియర్లు 443 విమానాలను నడుపుతున్నాయి. వీటిలో 265 విమానాలను కేవలం ఎయిర్ ఇండియా, అలయన్స్ ఎయిర్ నిర్వహిస్తున్నాయి. ఈ విమానాల ద్వారా నేటి వరకు రవాణా చేసిన సరకు 821.07 టన్నులు. ఇప్పటివరకు లైఫ్లైన్ ఉడాన్ విమానాలు తిరిగివచ్చిన గగనతల దూరం 4,34,531 కిలోమీటర్లు. కోవిడ్-19పై భారత్ చేస్తున్న పోరాటానికి మద్దతుగా, దేశంలోని మారుమూల ప్రాంతాలకు అవసరమైన వైద్య సరకును రవాణా చేయడానికి ‘లైఫ్లైన్ ఉడాన్’ విమానాలను కేంద్ర పౌర విమానయాన మంత్రిత్వ శాఖ నడుపుతోంది.
జమ్ము&కశ్మీర్, లడఖ్, ద్వీప ప్రాంతాలు, ఈశాన్య ప్రాంతానికి ముఖ్యమైన ఔషధాలు, రోగులను తరలించడానికి పవన్ హాన్స్ లిమిటెడ్ సహా హెలికాఫ్టర్ సేవలను వినియోగిస్తున్నారు. మే 3, 2020 వరకు, 2.27 టన్నుల సరకును పవన్ హాన్స్ మోసుకెళ్లింది. 7,729 కిలోమీటర్లు ప్రయాణించింది. సరకు తరలింపునకు సంబంధించి ఈశాన్య ప్రాంతం, ద్వీప భూభాగాలు, కొండ ప్రాంత రాష్ట్రాలపై ప్రత్యేక దృష్టి పెట్టారు. జమ్ముకశ్మీర్, లడఖ్, ఈశాన్య ప్రాంతం, ఇతర ద్వీప ప్రాంతాలకు సరకు రవాణాలో ఎయిర్ ఇండియా, ఐఏఎఫ్ ప్రధానంగా సహకారాన్ని అందించాయి.
వాణిజ్య ప్రాతిపదికన సరకు రవాణా
దేశీయంగా సరకు రవాణా చేసే స్పైస్ జెట్, బ్లూడార్ట్, ఇండిగో, విస్తారా సంస్థలు వాణిజ్య ప్రాతిపదికన విమానాలు నడుపుతున్నాయి. స్పైస్ జెట్, మార్చి 24 నుంచి మే 3, 2020 వరకు 775 సరకు రవాణా విమానాలను నడిపింది. 13,31,226 కిలోమీటర్లు ప్రయాణించి, 5,617 టన్నుల సరకు తరలించింది. వీటిలో 283 అంతర్జాతీయ సరకు రవాణా విమానాలు కూడా ఉన్నాయి. బ్లూడార్ట్ సంస్థ, మార్చి 25 నుంచి మే 3, 2020 వరకు 256 విమానాలను నడిపింది. 2,83,358 కిలోమీటర్లు ప్రయాణించి, 4,405 టన్నులను రవాణా చేసింది. వీటిలో 13 అంతర్జాతీయ సరకు రవాణా విమానాలు ఉన్నాయి. ఇండిగో సంస్థ, ఏప్రిల్ 3 నుంచి మే 3, 2020 వరకు, 33 అంతర్జాతీయ సరకు రవాణా విమానాలు సహా 88 విమానాలను నడిపింది. మొత్తం 1,46,547 కిలోమీటర్లు ప్రయాణించిన విమానాలు, 442 టన్నుల సరకును తీసుకెళ్లాయి. భారత ప్రభుత్వం కోసం ఉచితంగా తీసుకెళ్లిన వైద్య సామగ్రి కూడా ఇందులో ఉంది. విస్తారా సంస్థ, ఏప్రిల్ 19 నుంచి మే 3, 2020 వరకు 20 సరకు రవాణా విమానాలను నడిపింది. 28,590 కిలోమీటర్లు ప్రయాణించిన ఈ విమానాలు 139 టన్నుల సరకును చేరవేశాయి.
భారత్-తూర్పు ఆసియా మధ్య కార్గో ఎయిర్ బ్రిడ్జి ఏర్పాటు
(ఔషధాలు, వైద్య సామగ్రి, కొవిడ్-19 చికిత్స పరికరాలను తీసుకొచ్చేందుకు భారత్-తూర్పు ఆసియా మధ్య కార్గో ఎయిర్ బ్రిడ్జిని ఏర్పాటు చేశారు. దీనిద్వారా, 930 టన్నుల వైద్య సరకును తూర్పు ఆసియా నుంచి ఎయిర్ ఇండియా తీసుకువచ్చింది. ఏప్రిల్ 14 నుంచి మే 3, 2020 వరకు, గ్వాంగ్జౌ మరియు షాంఘై నుంచి 114 టన్నులు, హాంకాంగ్ నుంచి 24 టన్నుల వైద్య సామగ్రిని బ్లూడార్ట్ తీసుకొచ్చింది. స్పైస్జెట్ కూడా మే 3, 2020 వరకు 204 టన్నుల వైద్య సామగ్రిని గ్వాంగ్జౌ మరియు షాంఘై నుంచి; 16 టన్నుల సామగ్రిని హాంకాంగ్ మరియు సింగపూర్ నుంచి తీసుకొచ్చింది.